PLINY: NATURAL HISTORY 



sed lucri, non scientiae, gratia; nec reputat caeca 

 mens et tantum avaritiae intenta id ipsum scientia 

 posse tutius fieri. quapropter scrupulosius quam 

 instituto fortassis conveniat operi tractabo ventos, 

 tot milia navigantium cemens. 



119 XLVI. Veteres quattuor omnino servavere per 

 totidem mundi partes (ideo nec Homerus plures 

 nominat) hebeti, ut mox iudicatum est, ratione; 

 secuta aetas octo addidit nimis subtili atque concisa. 

 proximis inter utramque media placuit ad brevem 

 ex numerosa additis quattuor. sunt ergo bini in 

 quattuor caeli partibus : ab oriente aequinoctiali 

 Subsolanus, ab oriente brumali Volturnus (illum 

 Apelioten, hunc Graeci Eurimi appellant) ; a meridie 

 Auster et ab occasu brumali Africus (Notum et Liba 

 nominant) ; ab occasu aequinoctiaH Favonius, ab 

 occasu solstitiali Corus (Zephyrum et Argesten 

 vocant) ; a septentrionibus Septentrio, interque eum 

 et exortuim solstitialem Aquilo (Aparctias et Boreas 



120 dicti). numerosior ratio quattuor his interiecerat, 

 Thrascian media regione inter Septentrionem et 

 occasum solstitialem, itemque Caecian media inter 

 Aquilonem et exortum aequinoctialem ab ortu 

 solstitiah, Phoenica media regione inter ortum 

 260 



